כתב הוצאה לאור

כתב הוצאה לאור בע"מ היא הוצאת ספרים עצמאית.

ההוצאה נוסדה בשנת 2008 על ידי משה מנשהוף. ההוצאה מתמחה בהוצאה לאור של ספרי עיון, ילדים, שירה ופרוזה.

מהכותרים הראשונים שיצאו לאור בהוצאת כתב: "דברים ראשונים" של יונה וולך, שיצא לאור בשיתוף עם "עכשיו", "גל עין" מאת יוסי הדס, ספר השירה "ויקרא במדבר דברים" מאת אסף לב והספר "ריח של כחול כביסה ושום" מאת יפה וגנר.

במסגרת הסדרה "תרבות איראן" יצאו עד כה שישה ספרים בעריכתו של סולי שאהוור ובהם:
 שירת רומי, שירים מהמת'נווי ופרקים בהגותו של ג'לאל א-דין רומי (2011) תרגם: משה מנשהוף
 פנינים מהשירה הפרסית - תרגם: רחמן חיים (שלושה כרכים)
 ימים משונים הם אלי, יפתי - קובץ מהשירה המודרנית באיראן (2018) - תרגמה: אורלי נוי
מפעל התרגום של הוצאת כתב שם לעצמו למטרה גם לערוך לקורא העברי היכרות עם התרבות הרוסית, ובה זו הנכתבת היום בישראל. במסגרת זו ראו אור:
 נביאים 48' | מרק גלסניק
 ילדי פושקין | לאוניד לווינזון, תרגמה: דינה מרקון
 הסטנצות החדשות לאוגוסטה | יוסף ברודסקי, תרגם: יעקב לח (הספר יצא בשיתוף הוצאת הקיבוץ המאוחד)
 אבן נייר ומספריים - מקסים אוסיפוב, תרגמה: יעל טומשוב
עבודת השחקן על עצמו | ק.ס. סטניסלבסקי, תרגום של אנטון פפרני

בין השאר הוציאה כתב לאור את ספריהם של פרופ' חיים מרנץ, פרופ' חיים היימס, פרופ' גבריאל מוקד והאמן ריצ'רד שילה.

ההוצאה חרתה על דגלה את המוטו לפיו "זכותו של כל אחד לכתוב" ופועלת במטרה לתת לכותבים במה חופשית להוציא את יצירתם לאור. במסגרת זו מפעילה ההוצאה אתר אינטרנט ובו, בנוסף למהדורה מקצועית המפרסמת יצירות שעברו הליך של לקטורה ועריכה, מהדורה חופשית בה רשאי כל יוצר לפרסם את יצירתו באופן חופשי וללא תשלום.

תחרות סיפורים קצרים 
החל משנת 2009 מקיימת ההוצאה תחרות שנתית במסגרתה שולחים יוצרים סיפורים קצרים בנושא מסוים. 20 הסיפורים הנבחרים מתפרסמים באנתולוגיה מודפסת, והזוכה מקבל פרס כספי (נכון לשנת 2018 עמד גובה הפרס על 500 ש"ח).

רשימת האנתולוגיות שיצאו לאור עד כה במסגרת התחרות:
מיטב הכתב (2009) - אנתולוגיה בנושא קונפליקט ודיאלוג.
רגש ושכל (2010) - אנתולוגיה בנושא רגש ושכל.
ציקלון הזכרונות (2011) - אנתולוגיה בנושא הגיל השלישי.
סופי הדרכים (2013) - אנתולוגיה בנושא אובדן וגעגוע.
החיים בשוליים (2014) - אנתולוגיה בנושא החיים בשוליים.
סיפורי מסע (2015) - אנתולוגיה בנושא סיפורי מסע.
לכל אדם סיפור (2016) - אנתולוגיה בנושא שואה ותקומה, לוחמים בקרב, אהבה ואכזבה עושר ודלות, הצלחות וכשלונות.
סיפורים מן המטבח (2017) - אנתולוגיה בנושא אוכל.

פרסים לספרים בהוצאת כתב
 הספר "הכפיל הווירטואלי" מאת משה מנשהוף היה מועמד ב-2009 לפרס גפן בקטגוריית ספר המקור.

קישורים חיצוניים 
 אתר ההוצאה
 
 קובי מידן מראיין בתוכניתו "חוצה ישראל" את אורלי נוי, מתרגמת: ימים משונים הם אלה יפתי. https://www.youtube.com/watch?v=W27IxH7gXxI

הערות שוליים

הוצאות ספרים בישראל
ישראל: חברות שהוקמו ב-2008